Diari Oficial de la Generalitat Valenciana


Sumari del DOGV 8390, del 25-09-2018 (2018/8762)

Extracte de la Resolució de 17 de setembre de 2018, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8390

Data del DOGV
:   25-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8762


Data del document
:   17-09-2018

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 17 de setembre de 2018, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, en municipis de la Comunitat Valenciana. [2018/8762]  
BDNS (identif.): 415928.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Segons l'article 5 de l'Ordre 9/2017, poden obtenir la condició d'entitat beneficiària els ajuntaments de la Comunitat Valenciana que complisquen els requisits següents:  
a) Que tinga la titularitat patrimonial del local en el qual es proposa la intervenció arquitectònica.  
b) Que dispose del corresponent projecte d'obra, amb el contingut establit en l'article 123 de la Llei de contractes del sector públic, que complisca el que preceptua la secció 2a, del capítol II, del Reglament general de la Llei de contractes de les administracions públiques, aprovat pel Reial decret 1098/2001, de 12 d'agost, i que aquell tinga informe favorable de la subdirecció general amb funcions en matèria d'infraestructures (d'ara endavant, la subdirecció) de la Conselleria, amb data posterior a la publicació d'aquestes bases i anterior a la data de finalització de presentació de sol·licituds de la corresponent convocatòria.  
  
  
Segon. Objecte  
La concessió de subvencions per a la intervenció arquitectònica en locals destinats a la prestació d'assistència sanitària per part d'aquesta Conselleria, a municipis de la Comunitat Valenciana.  
  
Tercer. Bases reguladores  
l'Ordre 9/2017, de 19 de setembre, de la Conselleria de Sanitat Universal i Salut Pública, s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, a municipis de la Comunitat Valenciana. (DOGV 8134, 25.09.2017).  
  
  
Quart. Quantia  
L'import destinat a finançar aquests ajudes serà de 2.000.000 euros amb el següent detall:  
Per a l'any 2018 un import de 600.000 euros i per a l'any 2019 un import d'1.400.000 euros  
Les subvencions que s'atorguen tindran la consideració de subvenció a fons perdut, i el percentatge de subvenció a aplicar fins al 100 % de l'import sol·licitat, amb un límit de 100.000,00 euros per projecte, sense que aquest puga superar al cost d'execució del corresponent projecte aprovat o el d'adjudicació. El nombre màxim de projectes subvencionables en cada convocatòria per ajuntament serà de dos.  
  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Sisé. Altres dades  
1. La forma de presentació de les sol·licituds i la documentació que ha d'adjuntar-se s'ha d'ajustar al que determina el títol III, del capítol I, de l'Ordre 9/2017.  
2. Les sol·licituds presentades s'han de valorar d'acord amb els criteris establits en l'annex criteris de valoració de l'Ordre 9/2017, segons els valors vigents en la data d'acabament del termini de presentació de sol·licituds previst en aquesta convocatòria.  
3. El pagament de la subvenció es realitzarà prèvia justificació per l'ajuntament de la realització de les obres d'intervenció arquitectònica en els locals destinats a la prestació d'assistència sanitària per la Conselleria. No obstant açò l'indicat en l'apartat quart es podran realitzar abonaments a compte que podran suposar la realització de pagaments fraccionats que respondran al ritme d'execució de les accions subvencionades, abonant-se per quantia equivalent a la justificació presentada.  
  
4. El termini de justificació de les subvencions finalitza el 15 de novembre de 2018, per a la part de l'obra realitzada amb càrrec al pressupost de 2018, i el 15 de novembre de 2019 per a l'obra executada en 2019. L'incompliment d'aquest requisit podrà donar lloc al desistiment sense efectes o a la minoració de la subvenció corresponent a l'exercici en què aquest es produïsca.  
  
València, 17 de setembre de 2018.- La directora general de Eficiència i Règim Econòmic: Carmelina Pla Silvestre.